open-index/open-wikipedia-markdown huggingface dataset:
פטרוסטיגמה

[ממוזער|פטרוסטיגמות בכנפי [גיחנית ארגמן]]
[ממוזער|300x300 פיקסלים| כנף של [שפיריות|שפירית, הפטרוסטיגמות מימין]]
[ממוזער| פטרוסטיגמות על כנפי של [ארינחשאים|ארינחש]]
**פטרוסטיגמה** היא תא או קבוצה של תאים מיוחדים בשפת ההתקפה בחלק החיצוני של כנפי חרקים. לעיתים קרובות הפטרוסטיגמה מעובית או צבעונית, ובכך בולטת ביחס לתאים אחרים בכנף. הפטרוסטגימה בולטת במיוחד אצל שפיריות, אך קיימת גם בקבוצות חרקים אחרות, כגון ארינחשאים, דבוראים וכנפתנאים.

## מטרה
הפטרוסטיגמה, מקטע כבד יותר של הכנף ממקטעים סמוכים, מסייעת בגלישה בהיותה מרסן ביולוגי לכנף. ללא הפטרוסטיגמטה היו עלולות להתפתח בכנף רעידות תונדות בעירור עצמי בשם רפרוף () היו פועלות על הכנף מעל מהירות קריטית מסוימת, מה שהיה הופך את הגלישה לבלתי אפשרית. בדיקות הראו שבעזרת הפטרוסטיגמטה, מהירות הגלישה הקריטית עלתה ב-10–25 אחוזים במין מסוים של שפירית.

### מבנה ואופן פעולה
מחקר שבחן את מבנה הפטרוסטיגמה אצל שפיריות מהסוג דלגנית תחת הגדלה של מיקרוסקופ אלקטרונים מצא כי היא בנויה ממבנה חלול בעל שלוש שכבות, כאשר השכבה אמצעית צפופה ומלאה ננו-סיבים. הפרטרוסטיגמה שוקלת כ-10% ממשקל הכנף הכולל, אך צפופה פי 10; מה שמשפיע באופן משמעותי על האווירודינמיקה של הכנפיים. יתר על כן, המשקל והנוקשות של הפטרוסטיגמה נשלטים באופן דינמי באמצעות זרימת ההמולימפה (מחזור ארנולד), המאפשרת שליטה בתכונות המכניות של הכנף באמצעות מילוי או ריקון החלל בפטרוסטיגמה.

## פסאודופטרוסטיגמה
אצל חלק מהשפריריות הנקבות ממשפחת התכשיטיתיים יש פסאודופטרוסטיגמה (לפעמים נקראת רק פסאודוסטיגמה). היא דומה במיקומה על הכנף לפטרוסטיגמה אמיתית, אלא שהיא נחצית על-ידי עורקי כנף ומובחנת רק בשל צבעה הבהיר יותר בהשוואה לאזורים הסובבים אותה.

## הערות שוליים

קטגוריה:חרקים
קטגוריה:אנטומיה של פרוקי-רגליים
מקסימיליאן שבד

**מקסימיליאן שבד** (בפולנית: **Maksymilian Szwed**; נולד ב-6 באוגוסט 2004) הוא אתלט פולני, סגן אלוף אירופה באולם (אפלדורן 2025) בריצת 400 מטר.

## ביוגרפיה
שבד נולד בלודז' שבפולין.

### 2023
#### מדליית ארד באליפות אירופה עד גיל 20
באליפות אירופה עד גיל 20 שנערכה בירושלים שבישראל באוגוסט זכה במדליית ארד בריצת 400 מטר בתוצאה של 46.31 שניות.

### 2024
באליפות העולם באולם שנערכה בגלאזגו שבממלכה המאוחדת במרץ סיים במקום חמישי בריצת שליחים 4x400 מטר בתוצאה של 3:08.00 דקות.

באליפות אירופה שנערכה ברומא שבאיטליה ביוני סיים במקום שביעי בריצת שליחים 4x400 מטר משולב בתוצאה של 3:15.32 דקות. בנוסף, השתתף בריצת שליחים 4x400 מטר, בו נפסלה נבחרתו.

באולימפיאדת פריז שנערכה באוגוסט סיים במקום שביעי בריצת שליחים 4x400 מטר משולב בתוצאה של 3:12.39 דקות. בנוסף, סיים במקום 12 בריצת שליחים 4x400 מטר בתוצאה של 3:01.21 דקות.

### 2025
#### סגן אלוף אירופה באולם
באליפות אירופה באולם שנערכה באפלדורן שבהולנד במרץ זכה במדליית כסף בריצת 400 מטר בשיא אירופה עד גיל 23 ושיא פולין חדשים של 45.31 שניות, אחרי אטילה מולנאר מהונגריה (45.25 שניות) ולפני ז'ימי סודריל מצרפת (45.59 שניות). בשלב המוקדמות קבע שיא אישי חדש של 45.69 שניות.

## שיאים אישיים
### אצטדיון
* ריצת 400 מטר: 45.25 שניות (2024)

### אולם
* ריצת 400 מטר: 45.31 שניות (2025), **שיא אירופה עד גיל 23** ו**שיא פולין**

## קישורים חיצוניים

## הערות שוליים

קטגוריה:אתלטים פולנים
קטגוריה:אצנים פולנים
קטגוריה:אתלטים באולימפיאדת פריז (2024)
קטגוריה:פולנים שנולדו ב-2004
2006 בצרפת

שנת **[[2006]] ב[[צרפת]]** הייתה השנה בה ציינה צרפת 1,019 שנות לאום.

## מנהיגים

* נשיא - ז'אק שיראק
* ראש ממשלה - דומיניק דה וילפן

## אירועים

* 9 במרץ - משבר בני ערובה של סאבל-סור-סארט: מורה לשעבר לוקח 23 בני ערובה כולל 21 תלמידים. 

## נפטרו
**([[:קטגוריה:צרפתים שנפטרו ב-2006|קטגוריה:צרפתים שנפטרו ב-]][[2006]])**

* 22 במרץ – פייר קלוסטרמן, חבר האספה הלאומית הצרפתית לשעבר
* 8 ביולי – קתרין לרוי, צלמת מלחמות
* 20 ביולי – ז'ראר אורי, שחקן 
* 29 ביולי – פייר וידאל-נאקה, היסטוריון 
* 30 בספטמבר – אנדרה שוורץ-בארט, סופר 
* 9 באוקטובר – קוקסינל, זמרת
* 12 בנובמבר – אלפונס חלימי, מתאגרף 
* 23 בנובמבר – פיליפ נוארה, שחקן קולנוע
* 1 בדצמבר – קלוד ז'אד, שחקנית

## קישורים חיצוניים

צרפת
*
צרפת
אנדראה דלאוואלה

**אנדראה דלאוואלה** (באיטלקית: **Andrea Dallavalle**; נולד ב-31 באוקטובר 1999) הוא אתלט איטלקי, סגן אלוף העולם  (טוקיו 2025) סגן אלוף אירופה (מינכן 2022) וזוכה מדליית ארד באליפות אירופה באולם (אפלדורן 2025) בקפיצה משולשת.

## ביוגרפיה
דלאוואלה נולד בפיאצ'נצה שבאיטליה.

### 2015
#### מדליית ארד בפסטיבל האולימפי האירופי לנוער
בפסטיבל האולימפי האירופי לנוער שנערך בטביליסי שבגאורגיה ביולי-אוגוסט זכה במדליית ארד בקפיצה משולשת בתוצאה של 14.74 מטר.

### 2016
#### סגן אלוף אירופה עד גיל 18
באליפות אירופה עד גיל 18 שנערכה בטביליסי ביולי זכה במדליית כסף בקפיצה משולשת בשיא אישי חדש של 15.74 מטר.

### 2017
#### סגן אלוף אירופה עד גיל 20
באליפות אירופה עד גיל 20 שנערכה בגרוסטו שבאיטליה ביולי זכה במדליית כסף בשיא איטליה עד גיל 20 חדש של 16.87 מטר.

### 2019
#### מדליית ארד באליפות אירופה עד גיל 23
באליפות אירופה עד גיל 23 שנערכה ביבלה שבשוודיה ביולי זכה במדליית ארד בקפיצה משולשת בשיא אישי חדש של 16.95 מטר.

באליפות העולם שנערכה בדוחה שבקטר בספטמבר סיים במקום 32 בקפיצה משולשת בתוצאה של 15.09 מטר.

### 2021
#### אליפות אירופה עד גיל 23
באליפות אירופה עד גיל 23 שנערכה בטאלין שבאסטוניה ביולי זכה במדליית זהב בקפיצה משולשת בתוצאה של 17.05 מטר.

באולימפיאדת טוקיו שנערכה באוגוסט סיים במקום תשיעי בקפיצה משולשת בתוצאה של 16.85 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיים במקום רביעי בקפיצה משולשת בתוצאה של 17.25 מטר.

#### סגן אלוף אירופה
באליפות אירופה שנערכה במינכן שבגרמניה באוגוסט זכה במדליית כסף בקפיצה משולשת בתוצאה של 16.94 מטר, אחרי פדרו פאבלו פיצ'רדו מפורטוגל (17.50 מטר) ולפני ז'אן-מארק פונטוויאן מצרפת (16.94 מטר).

### 2024
באליפות אירופה שנערכה ברומא שבאיטליה ביוני סיים במקום שמיני בקפיצה משולשת בתוצאה של 16.90 מטר.

באולימפיאדת פריז שנערכה באוגוסט סיים במקום 19 בקפיצה משולשת בתוצאה של 16.65 מטר.

### 2025
#### מדליית ארד באליפות אירופה באולם
באליפות אירופה באולם שנערכה באפלדורן שבהולנד במרץ זכה במדליית ארד בקפיצה משולשת בתוצאה של 17.19 מטר, אחרי בן ארצו אנדי דיאס (17.71 מטר) ומקס הס מגרמניה (17.43 מטר).

#### סגן אלוף העולם
באליפות העולם שנערכה בטוקיו שביפן בספטמבר זכה במדליית כסף בקפיצה משולשת בשיא אישי חדש של 17.64 מטר, אחרי פדרו פאבלו פיצ'רדו (17.91 מטר) ולפני לאסרו מרטינס מקובה (17.49 מטר).

## שיאים אישיים
### אצטדיון
* קפיצה משולשת: 17.64 מטר (2025)

### אולם
* קפיצה משולשת: 17.36 מטר (2025)

## קישורים חיצוניים

קטגוריה:קופצי משולשת
קטגוריה:אתלטים איטלקים
קטגוריה:קופצי משולשת באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:משתתפים איטלקים באולימפיאדת טוקיו (2020)
קטגוריה:משתתפים איטלקים באולימפיאדת פריז (2024)
קטגוריה:איטלקים שנולדו ב-1999
מבוא לענרכיזם

"**מבוא לענרכיזם**" הוא מיני-אלבום הבכורה של ענר שפירא, ראפר, מפיק מוזיקלי ולוחם סיירת נח"ל, שנהרג בקרב מיגונית רעים במהלך טבח שבעה באוקטובר. האלבום, שיצא לאור לאחר מותו, כולל שישה שירים שכתב, הלחין והפיק, ומציגים את כישרונו המוזיקלי ואת השקפת עולמו.

## רקע
ענר אליקים שפירא (12 במרץ 2001 – 7 באוקטובר 2023) היה לוחם בסיירת הנח"ל, מוזיקאי, ראפר ומפיק מוזיקלי. ב-7 באוקטובר 2023, במהלך טבח שבעה באוקטובר, השתתף ענר בפסטיבל נובה ליד קיבוץ רעים. כאשר החלה ההתקפה, הוא הוקפץ על ידי מפקדו לבסיס סופה. בדרכו, נכנס למיגונית בצומת רעים יחד עם כ-24 אנשים נוספים שנמלטו מההתקפה. במהלך הקרב, עמד ענר בפתח המיגונית, הדף שבעה רימונים שזרקו המחבלים, עד שהרימון השמיני התפוצץ בידיו והוא נהרג. במעשה גבורתו הציל את חייהם של עשרה אנשים.

ענר החל לעסוק במוזיקה בשנתיים האחרונות לחייו, כתב, הלחין והפיק שירים רבים באולפן הביתי שבנה. לאחר מותו, משפחתו וחבריו גילו את היצירות שהשאיר, והחליטו להוציאן לאור כהגשמת חלומו. הם פנו למפיק המוזיקלי אברי ג'י, שהכיר את ענר, כדי לסייע בהפקת המוזיקה.

## הרכב
המיני-אלבום כולל שישה שירים שענר כתב, הלחין והפיק. השירים נבחרו על ידי משפחתו וחבריו, ומציגים את עולמו הפנימי ואת השקפת עולמו החברתית. האלבום מהווה הגשמת חלומו של ענר להשמיע את קולו ולהשפיע על החברה באמצעות המוזיקה.

הסינגל המוביל מתוך האלבום, "שנאת אחים", נכתב על ידי ענר, ולאחר מותו הצטרף אליו שאנן סטריט, סולן להקת הדג נחש, שכתב בית נוסף לשיר. הקליפ לשיר צולם בירושלים, עיר הולדתו ואהבתו הגדולה של ענר, ומשתתפים בו חבריו, משפחתו וסטריט.

את העטיפה לאלבום עיצבו ענר שפירא, איתמר ליברגל ועדי אמארא.

## רשימת רצועות

## קרדיטים
* ענר שפירא – מילים (1,2,3,4,5), לחן (כל הרצועות) והפקה מוזיקלית (1,3,4,6)
* אברי צפנת – מיקס (כל הרצועות), לחן (5), הפקה מוזיקלית (5), גיטרה (5), קלידים (5), בס (5), קולות (5)
* אוהד ניסים – מאסטרינג (כל הרצועות)
* איתמר בריל – הפקה מוזיקלית (4)
* אניס נקש – קולות (5)
* גלעד וייס – גיטרה פרטלס (1), קופוז (1)
* גלעד טל – קולות (3)
* הילי שפירא – מילים (6), לחן (6)
* משה שפירא – לחן (2), הפקה מוזיקלית (2)
* נתנאל מעוז – לחן (3) והפקה מוזיקלית (6)
* שאול עשת – פסנתר (1)
* שאנן סטריט – מילים (5) ולחן (5)

## ביאורים

## קישורים חיצוניים

## הערות שוליים

קטגוריה:מיני-אלבומי בכורה מ-2024
קטגוריה:אלבומי ענר שפירא
קטגוריה:מיני-אלבומים בעברית
קטגוריה:מלחמת חרבות ברזל בתרבות
קטגוריה:אלבומי חברת פלא רקורדז
קטגוריה:אלבומי חברת הפי"ל
מחפש אהבה

"**מחפש אהבה**" הוא אלבום הבכורה של ענר שפירא, לוחם בסיירת נח"ל, מוזיקאי, ראפר ומפיק מוזיקלי, שנהרג במהלך טבח שבעה באוקטובר. האלבום, שיצא לאור כשנה וחצי לאחר נפילתו, כולל עשרה שירים שכתב, הלחין והפיק ענר, ומציגים את עולמו הפנימי ואת השקפת עולמו החברתית.

## רקע
ענר שפירא היה מוזיקאי, ראפר ומפיק מוזיקלי ירושלמי, שהחל את דרכו האמנותית בגיל צעיר. במהלך שירותו הצבאי, לאחר פציעה שעיכבה את גיוסו, ניצל את הזמן לבניית אולפן ביתי והחל להקליט את שיריו. יצירתו התאפיינה בשילוב של טקסטים נוקבים עם השפעות ממגוון מקורות, כולל מוזיקה קלאסית, היפ הופ ותרבות ירושלמית.

לאחר מותו, משפחתו וחבריו הקרובים גילו את היצירות שהשאיר, והחליטו להוציאן לאור כהגשמת חלומו. הם פנו למפיק המוזיקלי אברי צפנת, שהכיר את ענר, כדי לסייע בהפקת המוזיקה. האלבום "מחפש אהבה" הופק ביוזמת משפחתו, בשיתוף עם צפנת, ומציג את עולמו הפנימי ואת השקפת עולמו החברתית של ענר.

## קידום וסינגלים
עם צאת האלבום, יצא לאור הסינגל "מחפש אהבה" הנושא את שם האלבום. הקליפ לשיר הופק על ידי משפחתו של ענר, עם המפיק המוזיקלי אברי צפנת, ובוים על ידי רועי ריק.

## הרכב
האלבום כולל עשרה שירים בסגנון המשלב בין סגנונות היפ-הופ וראפ, בהם עוסק ענר בנושאים חברתיים כמו פגיעה בנשים, המצב במדינת ישראל, שכול ועולמו האישי. האלבום מציג את השקפת עולמו של ענר ומספק הצצה נדירה לתוך עולמו, כשהוא כולל ביקורת חברתית ונוגע גם בשאיפתו לצדק חברתי.

## רשימת רצועות

## משתתפים
* ענר שפירא – כתיבה (1,2,3,4,6,8,9,10), הלחנה (כל הרצועות), עיבוד (1,2,3,4,5,6,7,8), הפקה מוזיקלית (1,2,4,5,6,7,8)
* אברי צפנת – מיקס (כל הרצועות), הפקה מוזיקלית (4,9), עיבוד (4), גיטרה חשמלית (4)
* אוהד ניסים – מאסטרינג (כל הרצועות)
* אורי גואטה – הפקה מוזיקלית (2)
* אילה שפירא – כתיבה (7), הלחנה (7)
* אלברט פיאמנטה – עיבוד (4)
* אלכס וייס – עיבוד (5)
* בעז שרעבי – הלחנה (4)
* ג'ימי ואן הוזן – כתיבה (7)
* גלעד טל – כתיבה (5), הלחנה (5)
* דודו ברק – כתיבה (4)
* הילי שפירא – הלחנה (7)
* ז'אק ברל – הלחנה (5)
* מאור בצלאל – חצוצרה (4)
* מאיר בנאי – הלחנה (1)
* משה וילנסקי – הלחנה (10), עיבוד (10)
* משה לוי – עיבוד (1)
* משה שפירא – הלחנה (6,10), עיבוד (6,9,10), הפקה מוזיקלית (4,6,9,10)
* נתנאל מעוז – הלחנה (3), עיבוד (2,3), הפקה מוזיקלית (2,3)
* עמוס אטינגר – הלחנה (6)
* פיל סילברס – כתיבה (7)
* פרנק סינטרה – הלחנה (7)
* רג' טילסלי – הלחנה (2)
* שלמה קרליבך – כתיבה (5), הלחנה (5)

## ביאורים

## קישורים חיצוניים

## הערות שוליים

קטגוריה:אלבומי בכורה מ-2025
קטגוריה:אלבומי ענר שפירא
קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומי חברת פלא רקורדז
אדם בוהלר

**אדם סת' בוהלר** (באנגלית: **Adam Seth Boehler**; נולד ב-23 ביוני 1979) הוא יזם ומדינאי יהודי-אמריקאי, כיהן בתפקידים בכירים בממשל ארצות הברית בתחום בריאות הציבור. משמש כשליח ארצות הברית לבני ערובה בדרגת שגריר, ומנכ"ל "רוביקון פאונדרס", חברת השקעות בתחום הבריאות.

## רקע אקדמי
בוהלר נולד באולבני, ניו יורק, ב-23 ביוני 1979, למשפחה יהודית. אביו רופא. הוא סיים בהצטיינות את לימודיו בבית הספר וורטון של אוניברסיטת פנסילבניה בשנת 2000.

## קריירה

### בתחום הבריאות
בוהלר ייסד שלוש חברות בתחום הבריאות, כולל את **Landmark Health**, המספקת טיפול רפואי בבית לחולים כרוניים. החברה צמחה להיות קבוצת הרפואה הביתית הגדולה ביותר בארצות הברית, עם מעל 1,000 עובדים ו-80,000 מטופלים.

לאחר סיום תפקידיו בממשל, בוהלר ייסד את **Rubicon Founders**, חברת השקעות בתחום הבריאות הממוקמת בנאשוויל, טנסי. החברה מתמקדת בהשקעות ובפיתוח חברות בריאות חדשניות.

### בממשל האמריקאי
בין השנים 2019–2021 בוהלר שימש כמנכ"ל הראשון של החברה למימון פיתוח בינלאומי (DFC), סוכנות ההשקעות הבינלאומית של ארצות הברית. לאחר מכן היה מנהל מרכז החדשנות של Medicare ו-Medicaid בין השנים 2018–2019. שימש כמנהל המרכז, תפקיד בו פעל לקידום מודלים של טיפול מבוסס ערך.

באפריל 2025 מינה אותו הנשיא דונלד טראמפ לשליח מיוחד לטיפול בחטופים אמריקאים, תפקיד בו פעל לשחרור חטופים אמריקאים, כולל מגעים עם חמאס. בין השאר הוביל, יחד עם מיקי ברגמן, מנכ"ל גלובל ריץ', ארגון פרטי המסייע בהחזרת חטופים ואסירים פוליטיים, לשחרורה של אליזבט צורקוב, שנחטפה בעיראק.

## חיים אישיים
בוהלר מתגורר בנאשוויל, טנסי, עם אשתו שירה וארבעה ילדים.

## קישורים חיצוניים

* פרופיל בלינקדאין
* פרופיל ב-X (טוויטר)
* אתר Rubicon Founders
* 

## הערות שוליים

קטגוריה:אמריקאים ילידי מדינת ניו יורק
קטגוריה:אולבני: אישים
קטגוריה:בוגרי בית הספר וורטון
קטגוריה:בוגרי אוניברסיטת פנסילבניה
קטגוריה:יועצים פוליטיים אמריקאים
קטגוריה:מנהלים אמריקאים
קטגוריה:נשיאות דונלד טראמפ הראשונה: אישים
קטגוריה:נשיאות דונלד טראמפ השנייה: אישים
קטגוריה:אמריקאים שנולדו ב-1973
טלי אשכולי

**טלי אשכולי ביננבאום** (1964 – 9 במרץ 2025) הייתה מפיקת טלוויזיה ישראלית ומנכ"לית חברת "טלי אשכולי הפקות".

## ביוגרפיה
אשכולי נולדה בירושלים לרעיה, מורה בבית ספר יסודי וגדעון, מורה למלאכה. למשך תקופה עבדה כמורה לערבית. בשנת 1985 כתבה והלחינה את השיר "כשתשוב", שבוצע על ידי צילה דגן, והגיע למקום השלישי בחגיגות הזמר העברי בערד השנתיים. בעברה ניהלה את המחלקה לזמר עברי במשרד התרבות.

בשנת 2006 הפיקה את סיבוב ההופעות "חמש דיוות", בהשתתפות ירדנה ארזי, מרגלית צנעני, אילנית, שלומית אהרון ורותי נבון. החמש הופיעו יחד בארצות הברית ובקנדה בפני הקהילות היהודיות המקומיות.

בשנת 2008 הפיקה את פסטיבל שירי הילדים. האירוע ספג ביקורות רבות על אופיו החדש, ועל השירים המודרניים, שלא התאימו לילדים. לטענת המבקרים, הם היו מורכבים מדי, בעלי לחנים קשים וטקסטים שאינם מופנים לקהל היעד. ב-25 באוקטובר 2010 שודר בערוץ 2 הסרט "הראל סקעת שובר שתיקה" בהפקתה, בו הזמר הראל סקעת יצא מהארון. שש שנים אחר-כך הפיקה גם את המשדר "כשהיינו ילדים" ב. באותה שנה הפיקה גם את אירוע "למנצח שיר מזמור", חידוש חד-פעמי לפסטיבל הזמר המזרחי, שפותח ביוזמת שרת התרבות והספורט מירי רגב.

אשכולי הייתה אשת מפתח בכל נושאי תחרות הזמר של האירוויזיון. היא יזמה את "הכוכב הבא לאירוויזיון", שדרכו נבחרו נציגי ישראל לאירוויזיון בשנים 2015–2020 ו-2024–2026. כמו כן, הייתה חברה בוועדה המקצועית שבחרה את נציגי ישראל לאירוויזיון הילדים 2016. באותה תקופה החלה להפיק את אירועי ה-"Israel Calling", אירוע אירוויזיון בין-לאומי בהשתתפות נציגי המדינות השונות. המופע האחרון התקיים ב-2022. בשנת 2019 הייתה המפיקה הראשית של אירוויזיון 2019, שנערך בתל אביב-יפו. במסגרת תפקיד זה הייתה אחראית למנגנון ההפקה והאירוח, שכלל את אירוח התחרות ומשלחות האמנים, הכרטיסים, התחבורה, טקסי החלפת המפתחות והשטיח הכתום, כפר האירוויזיון, היורוקלאב ואירועי ה-VIP למשלחות ולחובבים והעבודה מול ממשלת ישראל. באותה שנה הייתה חלק מצוות השופטים הבין-לאומי בתחרויות הקדם של פינלנד, רומניה וצרפת.

בשנים 2020 ו-2022 הייתה חלק מצוות השופטים הבין-לאומי ב"מלודיפסטיבלן" השנתי, הקדם השוודי לאירוויזיון. אשכולי ניהלה והפיקה את המופע של עדן אלנה באירוויזיון 2021. באותה שנה הפיקה גם את תחרות מיס יוניברס, שהתקיימה לראשונה בישראל בעיר אילת. היא הפיקה את הקדם הלוקסמבורגי לאירוויזיון 2024, *[[לוקסמבורג באירוויזיון 2024#Luxembourg Song Contest|Luxembourg Song Contest]]*.

## חיים אישיים
בשנת 2024 חלתה בסרטן הלבלב. ב-9 במרץ 2025 נפטרה לאחר מאבק במחלה. נטמנה בהר המנוחות בירושלים.

## קישורים חיצוניים

* 
* מרינה קיגל, נשות האירווזיון: ריאיון עם הנשים הכי בכירות שעומדות מאחורי ההפקה המורכבת, באתר onlife
* נריה גודמן, עכשיו זה רשמי: מופע ישראל קולינג יתקיים ב-3 באפריל, באתר יורומיקס, 22 במרץ 2023

## הערות שוליים

קטגוריה:מפיקות טלוויזיה ישראליות
קטגוריה:יהודים הקבורים בהר המנוחות
קטגוריה:ישראליות שנולדו ב-1964
קטגוריה:ישראלים שנולדו ב-1964
קטגוריה:ישראליות שנפטרו ב-2025
קטגוריה:ישראלים שנפטרו ב-2025
אנדריי טואדר

**אנדריי רארש טואדר** (ברומנית: **Andrei Rareș Toader**; נולד ב-26 במאי 1997) הוא אתלט רומני, אלוף אירופה באולם (אפלדורן 2025) בהדיפת כדור ברזל.

## ביוגרפיה
טואדר נולד ברמניקו ולצ'ה שברומניה.

### 2013
#### סגן אלוף הפסטיבל האולימפי האירופי לנוער
בפסטיבל האולימפי האירופי לנוער שנערך באוטרכט שבהולנד ביולי זכה במדליית כסף בהדיפת כדור ברזל בתוצאה של 18.53 מטר, ובמדליית ארד בזריקת דיסקוס בתוצאה של 56.49 מטר.

### 2014
#### סגן אלוף אולימפי לנוער
באולימפיאדת הנוער נאנג'ינג שנערכה באוגוסט זכה במדליית כסף בהדיפת כדור ברזל בתוצאה של 21.00 מטר.

### 2015
#### סגן אלוף אירופה עד גיל 20
באליפות אירופה עד גיל 20 שנערכה באסקילסטונה שבשוודיה ביולי זכה במדליית כסף בהדיפת כדור ברזל בתוצאה של 20.78 מטר.

### 2021
באולימפיאדת טוקיו שנערכה באוגוסט סיים במקום 26 בהדיפת כדור ברזל בתוצאה של 19.81 מטר.

### 2022
באליפות העולם באולם שנערכה בבלגרד שבסרביה במרץ סיים במקום 17 בהדיפת כדור ברזל בתוצאה של 19.60 מטר.

באליפות העולם שנערכה ביוג'ין שבאורגון, ארצות הברית, ביולי, סיים במקום 18 בהדיפת כדור ברזל בתוצאה של 19.83 מטר.

באליפות אירופה שנערכה במינכן שבגרמניה באוגוסט סיים במקום 12 בהדיפת כדור ברזל בתוצאה של 19.15 מטר.

### 2023
באליפות אירופה באולם שנערכה באיסטנבול שבטורקיה במרץ סיים במקום תשיעי בהדיפת כדור ברזל בתוצאה של 20.15 מטר.

באליפות העולם שנערכה בבודפשט שבהונגריה באוגוסט לא הצליח לקבוע תוצאה במוקדמות הדיפת כדור ברזל.

### 2024
באליפות אירופה שנערכה ברומא שבאיטליה ביוני סיים במקום שביעי בהדיפת כדור ברזל בתוצאה של 20.43 מטר.

באולימפיאדת פריז שנערכה באוגוסט סיים במקום 18 בהדיפת כדור ברזל בתוצאה של 20.24 מטר.

### 2025
#### אלוף אירופה באולם
באליפות אירופה באולם שנערכה באפלדורן שבהולנד במרץ זכה במדליית זהב בהדיפת כדור ברזל בשיא רומניה חדש של 21.27 מטר, לפני ויקטור פטשון משוודיה (21.04 מטר) ותומאש סטאנק מצ'כיה (20.75 מטר).

## שיאים אישיים
### אצטדיון
* הדיפת כדור ברזל: 21.29 מטר (2021), **שיא רומניה**

### אולם
* הדיפת כדור ברזל: 21.17 מטר (2025), **שיא רומניה**

## קישורים חיצוניים

קטגוריה:הודפי כדור ברזל
קטגוריה:אתלטים רומנים
קטגוריה:אלופי אירופה באתלטיקה
קטגוריה:הודפי כדור ברזל באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:רומנים שנולדו ב-1997
ויקטור פטשון

**ויקטור פטשון** (בשוודית: **Wictor Petersson**; נולד ב-1 במאי 1998) הוא אתלט שוודי, סגן אלוף אירופה באולם (אפלדורן 2025) בהדיפת כדור ברזל.

## ביוגרפיה
### 2015
#### מדליית ארד באליפות עולם עד גיל 18
באליפות העולם עד גיל 18 שנערכה בקאלי שבקולומביה ביולי זכה במדליית ארד בהדיפת כדור ברזל (5 ק"ג) בשיא אישי חדש של 21.56 מטר.

### 2016
#### סגן אלוף עולם עד גיל 20
באליפות העולם עד גיל 20 שנערכה בבידגושץ' שבפולין ביולי זכה במדליית כסף בהדיפת כדור ברזל (6 ק"ג) בשיא אישי חדש של 20.65 מטר.

### 2019
#### מדליית ארד באליפות אירופה עד גיל 23
באליפות אירופה עד גיל 23 שנערכה ביבלה שבשוודיה זכה במדליית ארד בהדיפת כדור ברזל בתוצאה של 19.53 מטר.

באליפות העולם שנערכה באוקטובר סיים במקום 19 בהדיפת כדור ברזל בתוצאה של 20.31 מטר.

### 2021
באליפות אירופה באולם שנערכה בטורון שבפולין במרץ סיים במקום חמישי בהדיפת כדור ברזל בתוצאה של 20.75 מטר.

באולימפיאדת טוקיו שנערכה באוגוסט סיים במקום 28 בהדיפת כדור ברזל בתוצאה של 19.73 מטר.

### 2022
באליפות העולם באולם שנערכה בבלגרד שבסרביה במרץ סיים במקום 12 בהדיפת כדור ברזל בתוצאה של 20.33 מטר.

### 2024
באליפות אירופה שנערכה ברומא שבאיטליה ביוני סיים במקום 12 בהדיפת כדור ברזל בתוצאה של 19.45 מטר.

### 2025
#### סגן אלוף אירופה באולם
באליפות אירופה באולם שנערכה באפלדורן שבהולנד במרץ זכה במדליית כסף בהדיפת כדור ברזל בתוצאה של 21.04 מטר, אחרי אנדריי טואדר מרומניה (21.27 מטר) ולפני תומאש סטאנק מצ'כיה (20.75 מטר).

## שיאים אישיים
### אצטדיון
* הדיפת כדור ברזל: 20.94 מטר (2020)

### אולם
* הדיפת כדור ברזל: 21.49 מטר (2025), **שיא שוודיה**

## קישורים חיצוניים

קטגוריה:הודפי כדור ברזל
קטגוריה:אתלטים שוודים
קטגוריה:הודפי כדור ברזל באולימפיאדת טוקיו (2020)
קטגוריה:שוודים שנולדו ב-1998
אנגלה נילסון

**אנגלה נילסון** (בשוודית: **Engla Nilsson**; נולדה ב-20 במאי 2005) היא אתלטית שוודית, זוכת מדליית ארד באליפות אירופה באולם (אפלדורן 2025) בקפיצה לגובה.

## ביוגרפיה
### 2025
#### מדליית ארד באליפות אירופה באולם
באליפות אירופה באולם שנערכה באפלדורן שבהולנד במרץ זכתה במדליית ארד בקפיצה לגובה בשיא אישי חדש של 1.92 מטר, אחרי ירוסלבה מהוצ'יך מאוקראינה (1.99 מטר) ואנג'לינה טופיץ' מסרביה (1.95 מטר).

## שיאים אישיים
### אצטדיון
* קפיצה לגובה: 1.86 מטר (2024)
### אולם
* קפיצה לגובה: 1.92 מטר (2025)

## קישורים חיצוניים

קטגוריה:קופצות לגובה
קטגוריה:אתלטיות שוודיות
קטגוריה:שוודיות שנולדו ב-2005
מנו פלון

**מנו פלון** (בהולנדית: **Menno Vloon**; נולד ב-11 במאי 1994) הוא אתלט הולנדי, אלוף אירופה באולם (אפלדורן 2025) בקפיצה במוט.

## ביוגרפיה
פלון נולד בזנדם שבהולנד.

### 2016
באליפות אירופה שנערכה באמסטרדם שבהולנד ביולי סיים במקום 17 בקפיצה במוט בתוצאה של 5.35 מטר.

### 2017
באליפות העולם שנערכה בלונדון שבממלכה המאוחדת באוגוסט לא הצליח לקבוע תוצאה במוקדמות קפיצה במוט.

### 2021
באליפות אירופה באולם שנערכה בטורון שבפולין במרץ סיים במקום חמישי בקפיצה במוט בתוצאה של 5.70 מטר.

באולימפיאדת טוקיו שנערכה ביולי-אוגוסט סיים במקום 13 בקפיצה במוט בתוצאה של 5.55 מטר.

### 2022
באליפות העולם באולם שנערכה בבלגרד שבסרביה במרץ סיים במקום חמישי בקפיצה במוט בתוצאה של 5.75 מטר.

באליפות העולם שנערכה ביוג'ין שבאורגון, ארצות הברית, ביולי, לא הצליח לקבוע תוצאה בגמר קפיצה במוט.

באליפות אירופה שנערכה במינכן שבגרמניה באוגוסט לא הצליח לקבוע תוצאה בגמר קפיצה במוט.

### 2023
באליפות אירופה באולם שנערכה באיסטנבול שבטורקיה במרץ סיים במקום 11 בקפיצה במוט בתוצאה של 5.55 מטר.

#### אלוף המשחקים האירופיים
במשחקים האירופיים שנערכו בקרקוב שבפולין ביוני זכה במדליית זהב בקפיצה במוט בתוצאה של 5.85 מטר.

באליפות העולם שנערכה בבודפשט שבהונגריה באוגוסט סיים במקום 16 בקפיצה במוט בתוצאה של 5.70 מטר.

### 2024
באליפות העולם באולם שנערכה בגלאזגו שבממלכה המאוחדת במרץ סיים במקום שמיני בקפיצה במוט בתוצאה של 5.65 מטר.

באליפות אירופה שנערכה ברומא שבאיטליה ביוני סיים במקום שמיני בקפיצה במוט בתוצאה של 5.75 מטר.

באולימפיאדת פריז שנערכה באוגוסט סיים במקום 11 בקפיצה במוט בתוצאה של 5.70 מטר.

### 2025
#### אלוף אירופה באולם
באליפות אירופה באולם שנערכה באפלדורן שבהולנד במרץ זכה במדליית זהב בקפיצה במוט יחד עם עמנואל קראליס מיוון בתוצאה של 5.90 מטר, לפני סונדרה גוטורמסן מנורווגיה (5.90 מטר).

## שיאים אישיים
### אצטדיון
* קפיצה במוט: 5.89 מטר (2022)

### אולם
* קפיצה במוט: 5.96 מטר (2021)

## קישורים חיצוניים

קטגוריה:קופצים במוט
קטגוריה:אתלטים הולנדים
קטגוריה:אלופי אירופה באתלטיקה
קטגוריה:קופצים במוט באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:הולנדים שנולדו ב-1994
Charades

שמאל|ממוזער| שחקן מנסה להמחיש את המילה אותה יתר השחקנים בקבוצה שלו צריכים לנחש
**Charades** הוא משחק חברה פופולרי המיועד לשתי קבוצות. מטרת המשחק היא לנחש מילה או ביטוי מסוים באמצעות פנטומימה בלבד.

המשחק משוחק לרוב במפגשים חברתיים, בכיתות בבתי ספר, ובמסגרת פעילויות גיבוש חברתי של קבוצות שונות.

## משחקיות
בדרך כלל השחקנים מתחלקים לשתי קבוצות. כל קבוצה צריכה לנחש בתורה מילה או ביטוי מתוך רשימה מוכנה מראש, מחפיסת קלפים, או לחלופין מיישום שריידס לנייד. על השחקן להמחיש את אותה המילה במסגרת זמן קצובה, תוך שימוש בפנטומימה והבעות פנים בלבד - מבלי לדבר או להשמיע קולות כולשהם.

אם הקבוצה מצליחה לנחש את המילה במהלך התור שלהם במסגרת הזמן שהוקצב לתור של אותה הקבוצה, הם זוכים בנקודה אחת. המשחק נמשך עד שהקבוצות המשתתפות הצליחו לנחש את כל המילים ברשימה, או עד שקבוצה מסוימת מצליחה להגיע לניקוד מסוים שנקבע בתחילת המשחק.

קיימות גם וריאציות של המשחק המתמקדות רק בקטגוריות שונות, כמו סרטי קולנוע, ספרים או אישים בולטים בהיסטוריה.

## סימנים נפוצים במשחק
ממוזער|170px|שחקן מציג שתי אצבעות על מנת שיתר החברים בקבוצה שלו ידעו שהתשובה מורכבת משתי מילים
הסימנים הבאים נפוצים במיוחד במשחק:
* נהוג לרוב לסמן באמצעות האצבעות בהתחלה מכמה מילים מורכבת התשובה. יש גם שחקנים שמסמנים בנוסף לכך את מספר ההברות בכל מילה בתשובה באמצעות הצמדת האצבעות למרפק.
* על מנת לציין שמדובר בספר נהוג לעיתים רבות להצמיד את הידיים ולהעמיד פנים שקוראים ספר.
* על מנת לציין שמדובר בשיר נהוג לעיתים רבות להעמיד פנים ששרים לתוך מיקרופון.
* על מנת לציין שמדובר בסרט קולנוע נהוג לעיתים רבות לעמיד פנים שמפעילים מצלמת קולנוע ישנה.
* על מנת לציין שמדובר בתוכנית טלוויזיה נהוג לעיתים רבות לצייר מלבן באוויר באמצעות האצבעות.
* על מנת לציין שמדובר בהצגת תיאטרון נהוג לעיתים רבות לקוד קידה.
* במקרים בהם קשה במיוחד להמחיש בפנטומימה בלבד מילה מסוימת ניתן למשוך בתנוך האוזן על מנת לנסות במקום זאת להמחיש מילה אחרת שנשמעת כמו התשובה.
* כאשר רוצים לסמן לאדם שמנסה לנחש את המילה כי הוא קרוב במיוחד או לסמן לו שימשיך לנחש מקובל לעשות זאת באמצעות מחות ידיים בסגנון "בוא הנה".
* על מנת שהאדם שמנחש הצליחה לנחש נכון מילה אחת מתוך מספר מילים נהוג לעשות זאת באמצעות הנהון בראש.

## ראו גם
* תן קו - משחק שנוצר בהשראת המשחק שריידס בו השחקנים מציירים את המילים או הביטויים שהשחקנים האחרים צריכים לנחש
* פתקיות - משחק חברה דומה המשתמש בפנטומימה
* משחק חברה

## קישורים חיצוניים

## הערות שוליים

קטגוריה:משחקי חברה
פרסיבל קלמנט

**פרסיבל ווד קלמנט** (באנגלית: **Percival Wood Clement**; ) היה פוליטיקאי אמריקאי מוורמונט, איש המפלגה הרפובליקנית, שכיהן כחבר בית הנבחרים של מדינתו בשנים 1892–1894, כראש עיריית ראטלנד בשנים 1897–1898 ושוב בשנים 1911–1912, כחבר הסנאט של ורמונט בשנים 1900–1902, וכמושל ורמונט ה-57 בשנים 1919–1921.

## ראשית חייו
פרסיבל קלמנט נולד בעיירה ראטלנד שבוורמונט, כבנם של צ'ארלס ואליזבת (לבית ווד) קלמנט. הוא התחנך בבית הספר התיכון של ראטלנד ובבית הספר סנט פול שבקונקורד, ניו המפשייר, ולמד בטריניטי קולג' שבהרטפורד, קונטיקט.

ב-1868 נשא קלמנט לאישה את מריה ה. גודווין, ולשניים נולדו תשעה ילדים.
## קריירה
קלמנט עבד כפקיד במשרד של חברת השיש קלמנט ובניו, עסק משפחתי וחברה בולטת במחוז ראטלנד. ב-1871 הוא היה לשותף בחברה. הוא גם היה נשיא הבנק הלאומי קלמנט ושל מועצת הסחר של ראטלנד, והבעלים של כמה עסקים בתחום הרכבות.

קלמנט היה חבר המפלגה הרפובליקנית. בשנים 1892–1894 הוא כיהן כחבר בית הנבחרים של ורמונט, וסייע למתן הזיכיון של העיר ראטלנד להתאגד בנפרד מהעיירה ראטלנד. בשנים 1897–1898 הוא כיהן כראש העיר ראטלנד, והוחלף על ידי ויליאם י. ו. ריפלי. בשנים 1900–1902 הוא כיהן כחבר הסנאט של ורמונט. בשנים 1902 ו-1906 הוא התמודד ללא הצלחה על משרת מושל ורמונט, בפעם השנייה מתוכן מטעם המפלגה הדמוקרטית.

בשנים 1911–1912 כיהן קלמנט שוב כראש עיריית ראטלנד. ב-1912 הוא היה יושב הראש של ועידת נציבות הרכבות של ניו אינגלנד, וב-1917 חבר הוועד המנהל של ועדת בטיחות הציבור של ורמונט.
## מושל ורמונט
ב-1918 נבחר קלמנט כמושל ורמונט, וכיהן בתפקיד מינואר 1919 ועד ינואר 1921. במהלך תקופת כהונתו כמושל, הקצה בית המחוקקים של ורמונט מיליון דולר לתשלום למגויסים לצבא. הוא התנגד לזכות בחירה לנשים ולחוק היובש, אך ורמונט אשררה את התיקון ה-18 לחוקת ארצות הברית, שעל פיו נחקק חוק היובש. קלמנט גם העניק חנינה לקודמו בתפקיד הוראס גרהאם, שהורשע במעילה בעת שכיהן כמבקר המדינה של ורמונט. לאחר תום כהונתו כמושל הוא שב לפעילותו העסקית.
## מותו
פרסיבל קלמנט נפטר בראטלנד ב-9 בינואר 1927. הוא נטמן בבית הקברות אברגרין שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1603-1604


## קישורים חיצוניים

* פרסיבל קלמנט באתר אגודת המושלים הלאומית 
* פרסיבל קלמנט באתר The Political Graveyard 
* 

## הערות שוליים

קטגוריה:אמריקאים ילידי ורמונט
קטגוריה:בוגרי טריניטי קולג' (קונטיקט)
קטגוריה:מושלי ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ורמונט
קטגוריה:ראשי עיריות בוורמונט
קטגוריה:אמריקאים שנולדו ב-1846
קטגוריה:אמריקאים שנפטרו ב-1927
מבט על דלפט

**מבט על דלפט, עם דוכן מוכר כלי נגינה** הוא ציור שמן משנת 1652 מאת קרל פבריציוס המתאר נוף עירוני של דלפט. גודלו 20.9 על 35.7 ס"מ.  נמצא באוסף הגלריה הלאומית בלונדון מאז 1922.

עיוות הפרספקטיבה הבלתי רגיל, הנראה במיוחד בצד ימין של הכנסייה, מרמז שייתכן כי הציור נועד להיות מוצג על משטח מעוגל בחלקה האחורי של "קופסת פרספקטיבה" (ולהיראות דרך חור הצצה), וכך ליצור אשליה של אנאמורפוזה. פבריציוס מוזכר במסמכים בני תקופתו בהקשר של קופסאות פרספקטיבה. המבט הוא על הכנסייה החדשה (Nieuwe Kerk) הפונה לבית העירייה ולמספר בתים, שאחד מהם עדיין קיים, בנקודה שבה תעלת אאודה לנגנדייק (Oude Langendijk) נפגשת עם ורואוונרכט (Vrouwenrecht). גודל הבד, קטן במיוחד לנוף עירוני מסוגו, תומך גם הוא בהשערת קופסת הפרספקטיבה. הנוף הוא של הכנסייה החדשה מול בניין העירייה וכמה בתים, אחד מהם עדיין קיים, בנקודה שבה תעלת Oude Langendijk פוגשת את Vrouwenrecht. גודלו של הבד, קטן במיוחד עבור נוף עירוני מסוגו, תומך גם בהשערת הפרספקטיבה-קופסה. אפשרות נוספת היא שפבריציוס עיצב את התמונה בעזרת עדשה כפולה קמורה, שכן אלו עלולות ליצור פרופורציות מעוותות בתבנית הדומה לאלו הנראים בציור. עם זאת, ניתוחי חומר שבוצעו במהלך השימור מחזקים את האפשרות של תצוגת פרספקטיבה-קופסה.

סביר להניח שגוף הויולה בפינה השמאלית התחתונה היה אמור להיות מושלם על ידי חלק מצויר נפרד בתוך קופסת הפרספקטיבה. וולטר לידטקה מציע שהקומפוזיציה הסופית, כפי שנצפית מחור ההצצה, הייתה אמורה להציג את הויולה ואת מקהלת הכנסייה החדשה בגודל דומה, ובכך להנגיד בין המרחב הקדוש של הכנסייה לבין עולם החושים המיוצג על ידי כלי הנגינה.   

הלאוטה המצוירת בצידו השמאלי של מוכר הכלים, הופיעה בדרך כלל במאמרים על פרספקטיבה, כמו זה של אלברכט דירר, כהדגמה כיצד להקרין צורות עגולות ובלתי סדירות על משטחים שטוחים; לכן ייתכן שהוא מדגים מודעות עצמית מסוימת ליכולת טכנית מצד הצייר. 

הכנסייה החדשה בדלפט ידועה גם בכך שהיא מכילה את אנדרטאות הקבר של וילם השותק ונסיכי אורנג' מאוחרים יותר; לכן הכנסייה הייתה אתר בעל משמעות פוליטית מובהקת במאה ה-17 ולאחר מכן.

## קישורים חיצוניים

## הערות שוליים

קטגוריה:ציורי שמן
קטגוריה:ציורי נוף
קטגוריה:דלפט
קטגוריה:הגלריה הלאומית (לונדון)
קטגוריה:ציורים מהמאה ה-17
קטגוריה:דפים עם תרגומים שלא נסקרו
קטגוריה:קרל פבריציוס: ציורים
קטגוריה:עצים בציורים
קטגוריה:מים באמנות
קטגוריה:כלי נגינה באמנות
האי קרים

**האי קרים** (ברוסית: **Остров Крым**) הוא רומן מאת הסופר הרוסי וסילי אקסיונוב, שנכתב בשנת 1979 ופורסם לאחר שהיגר מברית המועצות לארצות הברית בשנת 1981. הרומן מתאר היסטוריה חלופית שבה חצי האי קרים נותר עצמאי לאחר מלחמת האזרחים הרוסית, והפך למדינה משגשגת עם כלכלה חופשית. הספר בוחן את המתח בין קרים העצמאית לברית המועצות, ומציג את הדילמות הפוליטיות, החברתיות והתרבותיות הנובעות מכך.

## עלילה
הסיפור מתרחש בעולם שבו חצי האי קרים לא סופח לברית המועצות, אלא הפך למדינה עצמאית עם מערכת כלכלית קפיטליסטית. קרים מתוארת כמדינה משגשגת, המהווה גשר בין המזרח למערב, ומקיימת קשרים הדוקים עם מדינות המערב. עם זאת, קיימת מתיחות מתמדת בין קרים לברית המועצות, המתבטאת בלחצים פוליטיים וכלכליים. העלילה עוקבת אחר דמויות שונות, כולל פוליטיקאים, אנשי עסקים ועיתונאים, המתמודדים עם השאלות של זהות, נאמנות ובחירה בין ערכים מערביים למזרחיים.
## נושאים מרכזיים
* **מציאות חלופית**: הרומן מציג היסטוריה אלטרנטיבית שבה קרים נותרה עצמאית, ומאפשר לקורא לבחון את ההשלכות של בחירות היסטוריות שונות.
* **עימות אידאולוגי**: הספר מתמקד במתח בין הקפיטליזם של קרים לבין הקומוניזם של ברית המועצות, ובוחן את היתרונות והחסרונות של כל מערכת.
* **זהות ותרבות**: הדמויות ברומן מתמודדות עם שאלות של זהות אישית ולאומית, והשפעת התרבויות השונות על חייהן.

## פרסום וצנזורה
הרומן נכתב בשנת 1979, אך נאסר לפרסום בברית המועצות בשל תוכנו הביקורתי. הספר פורסם לראשונה בשנת 1981 בארצות הברית, וזכה לתשומת לב רבה בקרב הקהילה הרוסית הגולה ובמערב. רק לאחר התפרקות ברית המועצות, בשנת 1990, פורסם הרומן באופן רשמי ברוסיה.

השפעתו התרחבה לחוגי ספרות רוסים, עם ביקורות ציינו את אופיו הנבואי, במיוחד לאחר 2014, כאשר רוסיה סיפחה את קרים, מהדהד את נושאי הרומן. הפרסום ברוסיה משנת 1990 הדגיש את הרלוונטיות שלו במהלך המעבר של רוסיה, כשקוראים כמו בני דורו של המחבר מצאו אותו שאפתני.

## ביקורת והשפעה
האי קרים נחשב לאחד מהרומנים הבולטים של וסילי אקסיונוב, וזכה לשבחים על התיאור המעמיק של מציאות חלופית והעיסוק בנושאים פוליטיים וחברתיים מורכבים. הספר השפיע על סופרים ואינטלקטואלים רוסים, והעלה דיונים על זהות לאומית, חירות אישית והבחירה בין מזרח למערב.

## הערות שוליים

קטגוריה:ספרי היסטוריה חלופית
Men's Health

**Men's Health** הוא מגזין גברים אמריקאי. המגזין, שנמצא כיום בבעלותה של סוכנות הידיעות הרסט , מתעסק בעיקר בנושאי לייף סטייל לגברים, בין היתר בכושר גופני, תזונה, מיניות ואופנה.

למגזין יש 40 מהדורות ברחבי 47 מדינות.

## היסטוריה
המגזין הוקם לראשונה ב-1986 כמגזין בריאות על ידי מארק בריקלין, שהיה העורך הראשי שלו. בתקופתו פורסמו 3 גליונות ניסוי במספר דוכני עיתונים בארצות הברית. מאוחר יותר, ב-1988, המגזין החל להוציא גליונות כל רבעון, וכן מייקל ג'יי לאפאבור מונה לעורך הראשי. בעת הזו ולמשך 12 השנים הבאות (עד ל-1999), תפוצת המגזין גדלה מ-100 אלף ליותר ממיליון וחצי, וכן הורחב למספר מדינות נוספות.

ב-1999–2000, גרג גאטפלד היה העורך הראשי של המגזין. ב-2000–2012, דייוויד זינצ'נקו היה העורך הראשי של המגזין. בתקופה זו, התפוצה גדלה ב-30 אחוזים וכן הפרסומים למגזין גדל ב-80 אחוזים מ-700 ל-1,150. ב-2000, למגזין היו 21 מהדורות בין-לאומיות. ב-2001, נמכרו 400,000 עותקים בדוגני עיתונים, ותפוצת המגזין הייתה 1.6 מיליון. ב-2004, המגזין החל לשים תמונות של ידוענים וספורטאים על כריכת המגזין. ב-2006, תפוצת המגזין הייתה בערך 1.8 מיליון. במחצית הראשונה של 2006, מכירות דוכני העיתונים עבור המגזין עלו מ-492 אלף ל-544 אלף, וזאת לאחר שהעלו את מחירו מ-3.95 דולר ל-4.50 דולר.

ב-2012–2016, ביל פיליפס היה העורך הראשי של המגזין. ב-2016–2018, מאט בין היה העורך הראשי של המגזין. מאז 2018, ריצ'רד דורמנט הוא העורך הראשי של המגזין.

## קישורים חיצוניים

* 

## הערות שוליים

קטגוריה:מגזיני גברים
קטגוריה:מגזיני אופנה
קטגוריה:כתבי עת באיטלקית
קטגוריה:כתבי עת באנגלית
קטגוריה:כתבי עת בצרפתית
צ'ילנסיס פיורה

**צ'ילנסיס פיורה** (שם מדעי: *Pyura chilensis*) הוא מין של אצטלן המשתייך למשפחת הפיורידיים (Pyuridae). בפי דוברי הספרדית הוא מוכר בשם "פיורה" (piure), ואילו בשפת המפודונגון, שפת הילידים של שבט המפוצ'ה, הוא נקרא "פיור" או "פיוו" (piür, piwü). מין זה חסר תנועה לחלוטין ומתקיים על ידי סינון מים לצורך הזנה. מבחינה חיצונית, צורתו חסרת ייחוד ומזכירה סלע פשוט, אך מתחת למעטה הסלעי מסתתר יצור חי ונושם. יש לציין כי דמו של היצור עלול להיות רעיל, ובמקרים מסוימים אף קטלני אם נשאף. הוא תואר בשנת -1782 על ידי חואן איגנסיו מולינה.

## תיאור
ממוזער| דגימה של צ'ילנסיס פיורה נחתכת כדי לשלוף את הסיפונים מהשריון בנמל אריקה, צ'ילה.|ימין
פיורה צ'ילנסיס הוא אצטלן בעל מראה המזכיר מסת איברים בתוך סלע. הוא נפוץ באזורים בין-גאותיים ותת-גאותיים לאורך חופי צ'ילה ופרו, וניזון על ידי סינון מים וקליטת מיקרואורגניזמים. האורגניזם נולד כזכר, הופך להרמפרודיט בגיל הבגרות, ומתרבה על ידי שחרור זרע וביצים למים, עם יכולת להפריה עצמית בהיעדר פרטנרים.

## שימושים קולינריים
[ממוזער| צ'ילנסיס פיורה מבושל במסעדה בעיר [ולפראיסו,צ'ילה]]בצ'ילה, פיורה צ'ילנסיס נחשב למעדן ומכונה "פיורה". בשרו בעל טעם חזק, מתואר כטעם יוד או כטעם המזכיר קיפוד ים אך פחות עדין, ולעיתים עם טעם מריר קל. הוא נאכל נא או מבושל, לעיתים קרובות חתוך לחתיכות קטנות ומתובל בבצל קצוץ, כוסברה ולימון. כמו כן, הוא משמש במאכלים כמו "ארוז קון פיורה פיקדו" (אורז עם פיורה קצוצה) או מטוגן ומוגש בלחם.

## קישורים חיצוניים

## הערות שוליים

קטגוריה:טקסונים שתוארו בידי חואן איגנסיו מולינה
קטגוריה:המטבח הצ'יליאני
קטגוריה:בעלי חיים שתוארו ב-1782
קטגוריה:מיתרני זנב
מר פופר והפינגווינים

**מר פופר והפינגווינים** (באנגלית: **Mr. Popper's Penguins**) הוא סרט קומדיה-משפחתית אמריקאי משנת 2011 בבימויו של מארק ווטרס, המבוסס על ספר הילדים באותו שם מאת ריצ'רד ופלורנס אטווטר שיצא לאור ב-1938. את התסריט כתבו שון אנדרס, ג'ון מוריס וג'ארד שטרן. בתפקיד הראשי מככב ג'ים קארי, לצד קרלה גוג'ינו, מדליין קרול, אופליה לוביבונד ואנג'לה לאנסברי.

הסרט מספר את סיפורו של טום פופר, איש עסקים מצליח מניו יורק שמקבל בירושה שישה פינגווינים, מה שמוביל למהפך בחייו האישיים והמקצועיים. בעודו מנסה להיפטר מהם, הוא נקשר אליהם רגשית והם משנים את חייו לטובה. הסרט היה הצלחה כאשר הופק בתקציב של כ-55 מיליון דולר והכניס כ-187.4 מיליון דולר ברחבי העולם.

בסרט נעשה שימוש בפינגווינים אמיתיים ובעבודת מחשב לדימוי תנועתם.

## עלילה
טום פופר הוא איש עסקים מצליח בניו יורק שמתמקד בקידום הקריירה שלו על חשבון משפחתו וחייו האישיים. כאשר הוא מקבל ירושה מפתיעה מאביו המנוח – תיבת עץ המכילה שישה פינגווינים חיים – חייו יוצאים משליטה. הוא מנסה בכל דרך להיפטר מהפינגווינים, אך ילדיו נקשרים אליהם, והוא מתחיל לראות את חייו ואת המשפחה שלו באור שונה.

העניינים מסתבכים כאשר הפינגווינים מתחילים להתרבות ולהפוך את דירתו בניו יורק למקפיא ענקי. במקביל, טום עומד בפני עסקה חשובה בעבודתו, אך נקרע בין שאיפותיו המקצועיות לבין משפחתו והפינגווינים. לבסוף, הוא מבין שהמשפחה חשובה לו יותר מכל, מחליט לשמור על הפינגווינים ולהעניק להם בית ראוי במקום הנכון.

## צוות השחקנים
* **[[ג'ים קארי]]** – טום פופר, איש עסקים קרייריסט שמקבל בירושה שישה פינגווינים.
* **[[קארלה גוג'ינו]]** – אמנדה פופר, גרושתו של טום ואמם של ילדיו.
* **[[מדליין קרול]]** – ג'ניס פופר, בתו המתבגרת של טום.
* **[[מקסוול פרי קוטון]]** – בילי פופר, בנו הצעיר של טום.
* **[[אופליה לוביבונד]]** – פיפי, העוזרת הנאמנה של טום במשרד.
* **[[אנג'לה לאנסברי]]** – גברת ואן גנדי, בעלת נכס היסטורי שטום מנסה לרכוש.

## ביקורות
הסרט "מר פופר והפינגווינים" קיבל ביקורות מעורבות מצד המבקרים. באתר Rotten Tomatoes זכה הסרט לציון של 47%, בהתבסס על 152 ביקורות, עם הקונצנזוס: "ג'ים קארי מספק הופעה מבדרת, אך הסרט עצמו הוא עיבוד בנאלי לספר ילדים קלאסי, שמתקשה לרגש או להפתיע". באתר Metacritic הסרט קיבל ציון ממוצע של 53 מתוך 100, בהתבסס על 30 ביקורות, דבר המעיד על ביקורות "מעורבות או ממוצעות".

גלי פיאלקוב מ"עכבר העיר" כתבה: "הקומדיה המשפחתית החדשה אמנם תצחיק את הילדים הקטנים, אבל בסופו של דבר מדובר בעוד סיפור משפחתי צפוי, אפילו עבור צופים צעירים... רוב הבדיחות מבוססות על מחוות גופניות מוגזמות והפרשות של פינגווינים, וכמעט כולן די צפויות, כך שהסרט מצחיק בעיקר ילדים קטנים או מבוגרים ילדותיים במיוחד.".

## קישורים חיצוניים

## הערות שוליים

קטגוריה:ניו יורק בקולנוע
קטגוריה:סרטים המבוססים על רומנים אמריקאים
קטגוריה:סרטים על פינגווינים
קטגוריה:סרטי קומדיה אמריקאיים
קטגוריה:סרטי פוקס המאה ה-20
קטגוריה:סרטי 2011
הרחק מכאן

**הרחק מכאן** (באנגלית: **Far and Away**) הוא סרט דרמה רומנטית והרפתקאות אמריקאי משנת 1992, בבימויו של רון הווארד, שגם השתתף בכתיבת התסריט יחד עם בוב דולמן. מככבים בו טום קרוז וניקול קידמן. הסרט מתרחש בסוף המאה ה-19 ומגולל את סיפורם של שני מהגרים איריים המגיעים לארצות הברית בחיפוש אחר חיים חדשים והזדמנויות. הוא הוקרן מחוץ לתחרות בפסטיבל קאן 1992. הסרט זכה להצלחה קופתית, עם הכנסות של כ-137.8 מיליון דולר ברחבי העולם, מול תקציב הפקה של 60 מיליון דולר.

קרוז וקידמן, שהיו נשואים באותה תקופה, מגלמים מהגרים אירים המחפשים את מזלם באמריקה של שנות ה-90

זה היה סרטו האחרון של סיריל קיוזאק לפני מותו בשנה שלאחר מכן.

## עלילה
הסרט עוקב אחר ג'וזף דונלי, צעיר אירי שביתו נשרף בשל חוב לבעל האדמות דניאל כריסטי. בניסיון לנקום, ג'וזף מתכנן להרוג את כריסטי, אך במהלך הניסיון הוא פוגש את שאנון, בתו של כריסטי, השואפת לברוח מאורח החיים השמרני של משפחתה. השניים מחליטים להגר לארצות הברית יחד, בתקווה להשיג חלקת אדמה משלהם באוקלהומה. המסע המשותף מביא עמו אתגרים רבים, כולל קרבות אגרוף, קשיי הסתגלות ואהבה מתפתחת, כשהם נאבקים להגשים את חלומם בעולם החדש.

## צוות השחקנים
* **[[טום קרוז]]** – ג'וזף דונלי, צעיר אירי השואף להתחיל חיים חדשים באמריקה.
* **[[ניקול קידמן]]** – שאנון כריסטי, בתו של בעל אדמות עשיר, המורדת במוסכמות ומחפשת חופש.
* **[[תומאס גיבסון]]** – סטיבן צ'ייס, מחזר עשיר של שאנון.
* **[[רוברט פרוסקי]]** – דניאל כריסטי, אביה של שאנון ובעל האדמות.
* **[[ברברה בבקוק]]** – נורה כריסטי, אמה של שאנון.

## ביקורות
ב-Rotten Tomatoes, הסרט מחזיק בדירוג אישור של 50% המבוסס על 38 ביקורות מבקרים. הקונצנזוס של האתר מציין: "יפה ופשטני, 'רחוק מהבית' מציג את היופי של אפוס אמריקאי ללא העומק." ב-Metacritic, הסרט קיבל ציון ממוצע משוקלל של 49 מתוך 100, המבוסס על 19 ביקורות, מה שמצביע על "ביקורות מעורבות או ממוצעות". הקהל שנסקר על ידי CinemaScore העניק לסרט ציון "A" בסולם של A עד F.

רוג'ר איברט שיבח את הצילום של הסרט תוך כדי ביקורת על התסריט: "'רחוק מהבית' הוא סרט שמחבר בין פאר ויזואלי מדהים לסיפור כה פשוט שהוא נראה מכוון למתבגרים... זה מדכא שסרט כה מפואר ויקר, בכיכובו של שחקן חשוב כמו טום קרוז, יכול להיות מוקדש לסיפור כה רדוד."

ב"הארץ" נכתב "הסרט התיימר להיות סאגה קולנועית רומנטית סוחפת; אבל העלילה כה דלה ועיצוב הדמויות כה שטחי, שהתוצאה מייגעת למרות כמה שיאים חזותיים מרשימים למדי."

## קישורים חיצוניים

## הערות שוליים

קטגוריה:סרטי אולפני יוניברסל
קטגוריה:סרטים שצולמו באירלנד
קטגוריה:בוסטון בקולנוע
קטגוריה:סרטי רון הווארד
קטגוריה:סרטי 1992
קטגוריה:סרטים עם מוזיקה מאת ג'ון ויליאמס
קטגוריה:סרטי דרמה רומנטית אמריקאיים
מאנוס

**מאנוס** (באנגלית: **Manus**) הוא סוכן בינה מלאכותית אוטונומי שפותח על ידי חברת הסטארט-אפ הסינית Butterfly Effect Pte. Ltd., לפני שנקנתה על ידי חברת מטא האמריקאית בדצמבר 2025. הסוכן מתוכנן לבצע באופן עצמאי משימות מורכבות בעולם האמיתי, ללא צורך בהכוונה אנושית ישירה או מתמשכת. הוא נחשב לאחד הסוכנים האוטונומיים הראשונים בעולם המסוגלים לחשיבה עצמאית, תכנון וקבלת החלטות בצורה דינמית לחלוטין.

## היסטוריה
חברת Monica הוקמה במטרה לפתח סוכני בינה מלאכותית מתקדמים שיוכלו לפעול עצמאית מעבר לשימושים המסורתיים של מודלי שפה גדולים. ההשקה הרשמית של מאנוס ב-6 במרץ 2025 זכתה להד בינלאומי נרחב, והסוכן הוגדר כנקודת מפנה בהתפתחות הבינה המלאכותית, בהיותו הראשון הפועל ללא התערבות אנושית ישירה, ומשלים משימות מורכבות באופן עצמאי לחלוטין. ההצלחה המהירה של מאנוס הדגישה את התקדמותה של סין בזירת הבינה המלאכותית, ואת יכולתה של המדינה להתחרות בארצות הברית בתחום.

## תכונות עיקריות
* **אוטונומיה מוחלטת**: בשונה ממערכות AI כמו ChatGPT או Gemini של גוגל, מאנוס אינו זקוק להוראות מפורשות. הוא יוזם משימות, מנתח מידע, ומתאים את פעולותיו בזמן אמת.
* **ביצועים רב-תחומיים**: מאנוס יכול לבצע מגוון משימות בתחומים שונים, כמו ניתוח עסקאות פיננסיות, סינון מועמדים לעבודה, איתור דירות להשכרה ועוד, תוך שהוא מבצע החלטות במהירות וביעילות גבוהה מזו של בני אדם.
* **התאמה אישית מדויקת**: מאנוס לומד מהתנהגות המשתמשים ומסוגל לחזות ולהתחשב בהעדפות נסתרות, ומספק תוצאות מותאמות אישית באופן מעמיק.
* **פעילות ברקע וזמן אמת**: הסוכן ממשיך לבצע משימות בענן גם כשהמשתמש מנותק, ומדווח לו על השלמתן בזמן אמת.

### דוגמאות לשימוש
בעת ביצוע משימות כמו סינון קורות חיים, מאנוס אינו מסתפק בדירוג מועמדים, אלא מנתח מיומנויות רלוונטיות, משווה אותן לטרנדים בשוק התעסוקה, ומגיש החלטה אופטימלית בפורמט מוכן לשימוש. במקרה של חיפוש דירה, הוא משקלל נתונים כמו סטטיסטיקת פשיעה, מגמות שכירות ואפילו תנאי מזג אוויר, ומציג למשתמש אפשרויות מותאמות במיוחד להעדפותיו.

## השפעה והשלכות
הופעתו של מאנוס הציתה מחדש דיון ציבורי ואקדמי רחב בנוגע להשפעתה של בינה מלאכותית אוטונומית לחלוטין, במיוחד בנושאי אתיקה, פרטיות, וביטחון תעסוקתי. המערכת החדשה מהווה נקודת ציון משמעותית בדרך ליצירת בינה מלאכותית כללית (AGI), וצפויה להשפיע על איזון הכוחות הטכנולוגי והכלכלי בין מדינות המערב לסין בשנים הקרובות.

## קישורים חיצוניים

## הערות שוליים

קטגוריה:תוכנות בינה מלאכותית
קטגוריה:בינה מלאכותית יוצרת
קטגוריה:מודלי שפה גדולים
קטגוריה:תוכנות שהושקו ב-2025
קטגוריה:פייסבוק
Made in China 2025

**Made in China 2025** (בסינית מפושטת: **中国制造2025**; בפין-יין: **Zhōngguózhìzào èrlíng'èrwǔ**, בקיצור: **MIC25**) היא תוכנית מדינית ותעשייתית של הרפובליקה העממית של סין. התוכנית אושרה על ידי לי קצ'יאנג במאי 2015. במסגרת התוכנית סין שואפת להתרחק מהיותה "בית המלאכה של העולם" - יצרנית זולה של מוצרים הנעשים באמצעות שרשרת אספקה גדולה בשכר נמוך. במקום זאת, המדינה מתכננת לפתח את יכולות הייצור שלה במפעלים ובבתי מלאכה מקומיים, ולהפוך אותם לתחנות כוח העוסקות בטכנולוגיה.

אחת ממטרות התוכנית היא להגדיל את הייצור של חומרי הליבה הסינים, מ-40% ב-2020 ל-70% ב-2025. בנוסף, התוכנית שואפת להפוך את סין לעצמאית יותר בתחום ההיי-טק, ולהפחית את התלות שלה במוליכים למחצה (Semiconductors).

מאז גל המכסים הראשון של טראמפ  ב-2018, המונח "MIC25" הפך לפופולרי יותר, וממשלת סין המשיכה לעסוק בתעשיית הטכנולוגיה גם בשנים שלאחר מכן. ב-2018, ממשלת סין השקיעה 300 מיליארד דולר בתוכנית. מאז מגפת הקורונה ברפובליקה העממית של סין, לפחות 1.4 טריליון דולרים הושקעו בתוכניות השייכות ל-MIC25.

ההערכה היא שרוב מטרות התוכנית הושלמו נכון לשנת 2025.

## הערות שוליים

קטגוריה:הרפובליקה העממית של סין: היסטוריה
קטגוריה:סין: כלכלה
תקועים בדרך

**תקועים בדרך** (באנגלית: **Planes, Trains and Automobiles**) הוא סרט קומדיה אמריקאי משנת 1987, בבימויו של ג'ון יוז, שגם כתב את התסריט. בסרט מככבים סטיב מרטין וג'ון קנדי בתפקידים הראשיים.

הסרט עוקב אחר ניל פייג', מנהל פרסום לחוץ המנסה להגיע הביתה לשיקגו לחג ההודיה. לאחר שטיסתו מנותבת מחדש לוויצ'יטה בשל תנאי מזג אוויר, הוא נאלץ לשתף פעולה עם דל גריפית', סוכן מכירות גס אך חביב. יחד, הם יוצאים למסע חוצה ארצות הברית, הכולל סוגים שונים של תחבורה, תקלות מצחיקות ומעשי קונדס בלתי נשכחים.

הסרט יצא לאקרנים ב-25 בנובמבר 1987, וזכה לשבחי המבקרים, ורבים שיבחו אותו על הסטייה של יוז מקומדיות נוער, כמו גם על הופעות השחקנים.

הוא הופק בתקציב של 15 מיליון דולר והכניס בסך הכל כ־49.5 מיליון דולר. הסרט הפך לסרט פולחן לאורך השנים, בהיותו מסורת של חג ההודיה עבור רבים.

## עלילה
ממוזער| המסלול שעברו דל גריפית' וניל פייג' בסרט
ניל פייג' הוא מנהל פרסום לחוץ המנסה להגיע הביתה לשיקגו לחג ההודיה. לאחר שטיסתו מתעכבת בשל תנאי מזג אוויר, הוא מוצא את עצמו בוויצ'יטה, קנזס. שם הוא פוגש את דל גריפית', סוכן מכירות של וילונות מקלחת, שמציע לו לחלוק איתו את המסע הביתה. השניים יוצאים למסע משותף, המתברר כמלא תקלות, אי הבנות ומצבים קומיים בלתי צפויים. למרות ההבדלים ביניהם, הם לומדים להכיר ולהעריך זה את זה, והמסע המשותף משנה את חייהם.
## צוות השחקנים
* **[[סטיב מרטין]]** – ניל פייג', מנהל פרסום לחוץ המנסה להגיע הביתה לחג ההודיה.
* **[[ג'ון קנדי (שחקן)|ג'ון קנדי]]** – דל גריפית', סוכן מכירות גס אך חביב, המלווה את ניל במסעו.
* **[[ליילה רובינס]]** – סוזן פייג', אשתו של ניל, הממתינה לו בבית.
* **[[מייקל מקין]]** – שוטר מדינה, שמפגיש את השניים במהלך המסע.
* **[[קווין בייקון]]** – רוכב מונית, המופיע בתחילת הסרט.

## ביקורות
הסרט "תקועים בדרך" זכה לביקורות חיוביות עם צאתו. באתר Rotten Tomatoes הוא מחזיק בציון של 92%, המבוסס על 60 ביקורות, עם הקונצנזוס: "קומדיה חמה ומשעשעת, המשלבת הופעות מצוינות של סטיב מרטין וג'ון קנדי עם תסריט חכם ומצחיק." באתר Metacritic הסרט קיבל ציון ממוצע של 72 מתוך 100, המבוסס על 22 ביקורות, המעיד על "ביקורות חיוביות בדרך כלל".

בכתבה באתר ynet נכתב: " 'תקועים בדרך' מ-1987 עם סטיב מרטין וג'ון קנדי הוא אחד משני סרטיו הטובים ביותר של יוז, כבמאי לפחות."

## קישורים חיצוניים

## הערות שוליים

קטגוריה:רכבות בקולנוע
קטגוריה:סרטי פרמאונט
קטגוריה:ניו יורק בקולנוע
קטגוריה:סרטי ג'ון יוז
קטגוריה:סרטי 1987
דאונינג 9

**דאונינג 9** (באנגלית: **Downing Street 9**) הוא בניין ממשלתי בלונדון, הממוקם ברחוב דאונינג, בסמוך למעונם הרשמי של ראש ממשלת בריטניה ושר האוצר, בכתובות דאונינג 10 ודאונינג 11, בהתאמה. המבנה משמש למטרות מינהליות שונות במסגרת ממשלת בריטניה. כיום שמש כמרכז תדרוך העיתונאים של דאונינג 10.

## היסטוריה
דאונינג 9 היה בעבר חלק מהמתחם של דאונינג 10, אשר משמש מאז 1732 כמעונו הרשמי של ה־First Lord of the Treasury, תפקיד אשר לרוב מאויש על ידי ראש ממשלת בריטניה. עם השנים, שיפוצים רבים במבני דאונינג 10, 11 ו-12 יצרו מתחם מחובר שבו המבנים הפכו לחלק ממכלול ממשלתי משולב.

בשנת 2001, כחלק מארגון מחדש של המתחם, נוצרה הכתובת הרשמית "דאונינג 9".

הבניין שימש את הוועדה השיפוטית של המועצה המלכותית (Judicial Committee of the Privy Council) עד אוגוסט 2009, אז הועברה פעילותה ל־Middlesex Guildhall, עם הקמת בית המשפט העליון של הממלכה המאוחדת. לאחר מכן, הבניין שימש את לשכתו של ה־Chief Whip (מצליף הרוב בממשלה), אם כי הכתובת הרשמית נותרה דאונינג 12.

בשנים 2016–2020, הבניין שימש כמטה של המחלקה ליציאה מהאיחוד האירופי (Department for Exiting the European Union), אשר פעלה במהלך תקופת הברקזיט.

## חדר תדרוך העיתונאים של דאונינג 10
[ממוזער|[ראש ממשלת הממלכה המאוחדת|ראש הממשלה קיר סטארמר במסיבת עיתונאים במרכז התדרוכים בדאונינג 9, 2025]]
חדר תדרוכי עיתונאים של דאונינג סטריט (Downing Street Press Briefing Room) ממוקם בדאונינג 9, והתדרוך הראשון שנערך בו היה מסיבת עיתונאים של ראש הממשלה בוריס ג'ונסון במרץ 2021.

במהלך מגפת הקורונה, הממשלה הבריטית החלה לקיים מסיבות עיתונאים יומיות בדאונינג 9, בהשתתפות ראש הממשלה, היועצים הרפואיים הראשיים והיועץ המדעי הראשי, במטרה לעדכן את הציבור בהנחיות חדשות ולענות לשאלות התקשורת.

עקב הצורך במסיבות עיתונאים תכופות, ממשלתו של בוריס ג'ונסון החליטה להקים חדר תדרוכים קבוע במבנה, אשר יאפשר אירוח תדרוכים מצולמים בסגנון חדר תדרוך העיתונאים של הבית הלבן.

ההשקעה ספגה ביקורת חריפה מצד חברי פרלמנט מכל המפלגות, כולל השמרנים. מפלגת הלייבור העלתה שאלות לגבי סדרי העדיפויות התקציביים בתקופה של לחץ משמעותי על מערכת הבריאות (NHS), ואילו הליברל-דמוקרטים כינו זאת "פרויקט ראווה" של בוריס ג'ונסון.

מסיבת העיתונאים הראשונה בחדר החדש נערכה על ידי בוריס ג'ונסון ב-29 במרץ 2021, לאחר עיכובים שנבעו משיפוצים שארכו יותר מהמתוכנן. בהמשך, גם ליז טראס ורישי סונאק השתמשו בחדר לצורך מסיבות עיתונאים במהלך כהונתם.

לאחר הבחירות הכלליות ב-2024, בהן ניצחה מפלגת הלייבור, החל ראש הממשלה החדש קיר סטארמר להשתמש בחדר האוכל הממלכתי למסיבות עיתונאים, במקום חדר התדרוכים של דאונינג 9.

באוגוסט 2024, החדר עבר שיפוץ נוסף, ובינואר 2025 נחשף עיצוב חדש בעל מראה "נייטרלי פוליטית", לאחר הסרת הצבע הכחול (המשויך למפלגה השמרנית) והחלפתו בלוחות עץ ושטיח אפור חדש. עלות העבודות הוערכה בעד 80,000 ליש"ט.
קובץ:Prime Minister Keir Starmer gives press conference on migration (54514032930).jpg
קובץ:Prime Minister Keir Starmer gives press conference on migration (54513861914).jpg


## קישורים חיצוניים

## הערות שוליים

קטגוריה:לונדון: בנייני ממשל
קטגוריה:ראש ממשלת בריטניה
לייטביטס לאבס

לייטביטס לאבס (אנגלית: **Lightbits Labs**) היא חברת תוכנה אמריקאית שבסיסה בסן חוזה, קליפורניה.

## היסטוריה
לייטביטס לאבס הוקמה על ידי אביגדור וילנץ, ערן קירזנר, מולי בן-יהודה, אופיר אפרתי ופביאן טרמפר כסטרטאפ ישראלי לפיתוח חומרה ותוכנה לאכסון מידע. מאוחר יותר הצטרף קאם אשגי כמייסד-שותף. החברה הוקמה בשנת 2016 במימון ראשוני של כ-10 מיליון דולר. בתחילה, לייטביטס לאבס המציאה וכתבה את תקן NVMe/TCP ובנתה את פלטפורמת האחסון המסחרית הראשונה של NVMe/TCP.

במרץ 2019, מספר חברות, ביניהן Micron Technology, Dell EMC וסיסקו מערכות, השקיעו 50 מיליון דולר בלייטביטס לאבס.בנובמבר 2018, NVM Express אישרה את פרוטוקול האחסון NVMe/TCP שפותח במשותף על ידי לייטביטס לאבס. באותה שנה שחררה לייטביטס לאבס גם תוכנת אחסון המאפשרת לגשת למידע בעזרת תקן NVMe על TCP.

בספטמבר 2020, השקיעה גם אינטל בלייטביטס לאבס. מאוחר יותר, לייטביטס לאבס ואינטל נכנסו לשותפות אסטרטגית, לפיתוח פלטפורמת אחסון מפורקת (disaggregated) למרכזי נתונים בכוונה לשפר את עלות הבעלות הכוללת.

ביוני 2022, גייסה לייטביטס לאבס 42 מיליון דולר נוספים ממספר מקורות, ביניהם מ־JP Morgan Chase. באוקטובר 2022, השקיעה גם קבוצת Lenovo בלייטביטס לאבס.

## מוצרים
לייטביטס לאבס מפתחת אחסון מבוסס תוכנה המשתמש בתקן NVMe/TCP. תקן זה יכול לפצל תורי העברת נתונים של NVMe על פני מספר חיבורים מקבילים, וכתוצאה מכך מתקבלת השהיית גישה של 100 עד 120 מיקרו-שניות, או כ-200 מיקרו-שניות בעת שימוש בשרתי מחשוב סטנדרטיים.

## קישורים חיצוניים
* 

## הערות שוליים

קטגוריה:חברות תוכנה אמריקאיות